ಸಗುರಾವೋಗೆ ಮುಳ್ಳುಗಳೇ ಎಲೆಗಳಂತೆ. ದ್ಯುತಿ ಸಂಶ್ಲೇಷಣೆ ಕಾರ್ಯವನ್ನು ಎಲೆಗಳೆ ಬದಲಿಗೆ ಇದರ ಕಾಂಡವೇ ಮಾಡುತ್ತಿದೆ. ಮರುಭೂಮಿಯಲ್ಲಿ ಎಂದಾದರೊಮ್ಮೆ ಬೀಳುವ ಮಳೆಯೇ ಇದರ ಬೆಳವಣಿಗೆಗೆ ಮೂಲಾಧಾರ. ಮಳೆ ನೀರನ್ನು ಬೇರುಗಳ ಮೂಲಕ ಹೀರಿಕೊಂಡು ಅನೇಕ ದಿನಗಳವರೆಗೆ ಕಾಂಡಗಳಲ್ಲಿ ಶೇಖರಿಸಿಟ್ಟುಕೊಳ್ಳುವುದು ಇದರ ಮೂಲ ಗುಣ. ನೀರನ್ನು ಹೀರಿಕೊಂಡಾಗಲೆಲ್ಲಾ ಇಡೀ ಕಾಂಡವೇ ಹಿಗ್ಗುತ್ತದೆ. ಇದರ ಮುಳ್ಳುಗಳು ದಿನವೊಂದಕ್ಕೆ ಮಿ.ಮೀ.ಲೆಕ್ಕದಲ್ಲಿ ಬೆಳೆಯುತ್ತದೆ.

ಬೆಳೆದಂತೆಲ್ಲಾ ಈ ಮುಳ್ಳುಗಳು ನಡುನಡುವೆ ಅಡ್ಡಪಟ್ಟಿಯಂತೆ ಬೆಳೆದು ನಿಂತು ಕಾಂಡದ ದೈನಂದಿನ ಬೆಳವಣಿಗೆಗೂ ಸಹಕರಿಸುತ್ತವೆ. ಸಂಪೂರ್ಣ ಬೆಳವಣಿಗೆಯಾದ ಮುಳ್ಳುಗಳು ಕಾಂಡದ ಕೆಳಭಾಗಕ್ಕೆ ಸರಿದು ಹೊಸ ಮುಳ್ಳುಗಳು ಬೆಳೆಯುತ್ತದೆ. ಇದರ ಬೇರು ನೇರುವಾಗಿ ಭೂಮಿಯ ಆಳಕ್ಕೆ ಸುಮಾರು ಮೀಟರುಗಳ ಆಳಕ್ಕೆ ಬೆಳೆದಿರುತ್ತದೆ. ಹೀಗೆ ಬೆಳೆಯುವಾಗ ಬೇರಿಗೆ ನೀರಿನ ಪಸೆ ಎಲ್ಲಿ ಸಿಗುತ್ತದೋ ಅಲ್ಲಿಂದಲೇ ಜಲಸಂಗ್ರಹ ಆರಂಭಿಸುತ್ತದೆ. ಇದಕ್ಕೆ ನೀರು ದೊರೆತರೆ ಪ್ರತಿವರ್ಷ ಶೇ.೨೦ರಿಂದ ೨೫ರಷ್ಟು ಬೆಳೆಯುತ್ತದೆ. ಇದು ೭೫-೧೦೦ ವರ್ಷ ಬದುಕುತ್ತದೆ. ತುಸು ಹೆಚ್ಚು ನೀರು ಸಿಕ್ಕರೆ ಎರಡು ಶತಮಾನ ಬದುಕಬಲ್ಲುದು.

ಕಾಂಡಗಳು
ಎಲೆಗಳು
ಬೆಳೆಯುವ ವಿಧಾನ
ಸಸ್ಯಶಾಸ್ತ್ರೀಯ ವರ್ಗೀಕರಣ